Държавен вестник, бр. 31, 2009 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  31
28. определя условията и реда за експери-
ментално гласуване по електронен път с авто-
матизирани системи.”
2. В ал. 3 думите “т. 5, 6, 9, 13 и 15” се заменят
с “т. 5, 6, 10, 14 и 16”.
3. Създава се ал. 4:
“(4) Решенията на Централната избирател-
на комисия по ал. 1, т. 7 могат да се обжалват в
срок до 24 часа от съобщаването им пред Вър-
ховния административен съд. В срок до 24 часа
Върховният административен съд се произнася
с решение, което е окончателно.”
§ 12. В чл. 24 се правят следните изменения
и допълнения:
1. В ал. 1:
а) в т. 1 думите “многомандатния избирате-
лен” се заменят с “избирателния”;
б) точка 6 се изменя така:
“6. регистрира кандидатски листи на поли-
тически партии и коалиции и ги обявява пуб-
лично;”;
в) създава се нова т. 7:
“7. регистрира мажоритарните кандидати на
политическите партии, коалиции и инициатив-
ни комитети и ги обявява публично;”;
г) досегашните т. 7 и 8 стават съответно
т. 8 и 9;
д) досегашните т. 11, 12 и 13 стават съответ-
но т. 10, 11 и 12;
е) досегашната т. 14 става т. 13 и се изменя
така:
“13. обявява избрания мажоритарен кан-
дидат;”;
ж) създава се нова т. 14:
“14. насрочва втори тур за мажоритарен кан-
дидат, когато няма избран кандидат;”.
2. В ал. 3 думите “и 8” се заменят с “ 8 и 9”.
§ 13. В чл. 25, ал. 1, т. 4 след думата “гласо-
вете” се добавя “за мажоритарните кандидати
и за кандидатските листи”.
§ 14. В чл. 27 ал. 3 се изменя така:
“(3) В списъците се вписват по азбучен ред
имената на избирателя, постоянният адрес или
настоящият адрес, когато избирателят е напра-
вил искане по чл. 36а, ал. 1, като графите за
вписване на единния граждански номер и на
вида и номера на документа за самоличност
остават празни и не се попълват и се обособява
графа “Забележки”.”
§ 15. В чл. 28 се правят следните изменения
и допълнения:
1. В ал. 2 се създават изречения второ и
трето: “Заличаването става по заявление на
напусналите страната или служебно по дан-
ни, предоставени от Министерството на вът-
решните работи. Министерството на вътреш-
ните работи предоставя на Главна дирекция
“Гражданска регистрация и административ-
но обслужване” в Министерството на регио-
налното развитие и благоустройството данни
за автоматизираното заличаване на лицата от
избирателните списъци 55 дни и 15 дни преди
изборния ден.”
2. В ал. 3 изречение второ се изменя така:
“Информацията се предоставя съответно 55 и
15 дни преди изборния ден.”
§ 16. В чл. 29, ал. 1 изречение второ се зали-
чава.
§ 17. Член 30 се отменя.
§ 18. Член 31 се отменя.
§ 19. В чл. 33, ал. 2 накрая се добавя “преди
предаване на избирателните списъци на секци-
онните избирателни комисии”.
§ 20. В чл. 34 навсякъде думите “под стра-
жа” се заличават.
§ 21. Член 36 се изменя така:
“Чл. 36. (1) Удостоверения за гласуване на
друго място се издават от органите по чл. 26,
ал. 1 в един екземпляр на избиратели, които
предварително писмено заявят, че няма да гла-
суват в секцията по постоянния си адрес.
(2) Удостоверенията се издават не по-късно
от 14 дни преди изборния ден.
(3) Органът по чл. 26, ал. 1 по постоянен
адрес предава информация за издадените удос-
товерения по ал. 2 и копие от регистъра по
ал. 5 на Главна дирекция “Гражданска регист-
рация и административно обслужване” в Ми-
нистерството на регионалното развитие и
благоустройството не по-късно от 12 дни пре-
ди изборния ден за автоматизираното зали-
чаване на избирателя от избирателните спи-
съци по постоянен адрес.
(4) Удостоверенията имат единна номера-
ция за цялата страна, включваща номера на
избирателния район, на чиято територия се
издават, и номера на съответната избирателна
секция, в която трябва да гласува лицето спо-
ред постоянния си адрес.
(5) Общинската администрация води пуб-
личен регистър за издадените удостоверения,
в който се вписват номерът на издаденото удос-
товерение, трите имена и единният граждан-
ски номер на лицето, на което е издадено, да-
тата на издаване и подписът на лицето, полу-
чило удостоверението, като се отбелязва дали
удостоверението се получава лично или чрез
пълномощник.
(6) Получилият удостоверение за гласуване
на друго място писмено декларира, че ще гласу-
ва само веднъж.
(7) Удостоверенията се получават лично
срещу подпис или чрез пълномощник с нотари-
ално заверено пълномощно.
(8) Общинските администрации и кметства-
та представят на районните избирателни коми-
сии копие от регистъра за издадените удостове-
рения за гласуване на друго място не по-късно
от 12 дни преди изборния ден.